સામગ્રી: વિપક્ષોએ ભાજપ અને પીડીપી પર પ્રહારો કરવાના શરૂ કરી દીધા છે. 

જમ્મુ-કાશ્મીરના મુખ્યમંત્રી મહેબૂબા મુફ્તીએ ગઠબંધન તૂટતાંની સાથે જ રાજ્યપાલને પોતાનું રાજીનામું મોકલાવી દીધું છે. 

ઉપરાંત પીડીપીએ અન્ય પક્ષો સાથે ગઠબંધન કરી સરકાર બનાવવાનો ઇનકાર કરી દીધો છે. 

આ પહેલાં ભાજપના રાષ્ટ્રીય અધ્યક્ષની હાજરીમાં ભાજપની બેઠક મળી હતી. જેમાં ગઠબંધન તોડવાનો નિર્ણય લેવાયો હતો.

ગઠબંધન તૂટ્યા બાદ શું થયું? 

પીપલ્સ ડેમૉક્રેટિક પાર્ટી(પીડીપી)નાં નેતા અને જમ્મુ-કાશ્મીરના પહેલાં મહિલા મુખ્યમંત્રી મહેબૂબા મુફ્તીએ ગઠબંધન તોડવા પર ભાજપની એવું કહીને ટીકા કરી કે રાજ્યમાં બળપ્રયોગની નીતિ નહીં ચાલી શકે.

તેમણે શ્રીનગરમાં પત્રકાર પરિષદમાં કહ્યું, "એવું વિચારીને પીડીપી સાથે ગઠબંધન કર્યું હતું કે ભાજપ એક મોટો પક્ષ છે. કેન્દ્રમાં સરકાર છે. અમે તેના દ્વારા જમ્મુ-કાશ્મીરના લોકો સાથે સંવાદ અને પાકિસ્તાન સાથે સારા સંબંધો ઇચ્છતા હતા."

"તે સમયે કલમ 370ને લઈને ઘાટીના લોકોમાં શંકા હતી, પરંતુ અમે ગઠબંધન કર્યું જેથી સંવાદ ચાલુ રહે."

શું ભાજપે ગઠબંધન તોડ્યું તેની તમને નવાઈ લાગી, આ પ્રશ્નના જવાબમાં મહેબૂબા મુફ્તીએ કહ્યું, "શૉક તો નથી લાગ્યો, ગઠબંધન સત્તા માટે ન હતું, હવે અમે કોઈ ગઠબંધન કરવાના નથી"

નેશનલ કૉન્ફરન્સે શું કહ્યું? 

નેશનલ કૉન્ફરન્સે કાશ્મીરના રાજકારણમાં થયેલી હલચલ પર પ્રતિક્રિયા આપતા કહ્યું કે હવે રાજ્યપાલનું શાસન જ એક માત્ર વિકલ્પ હશે. 

પાર્ટીના નેતા અને પૂર્વ મુખ્યમંત્રી ઓમર અબ્દુલ્લાએ શ્રીનગરમાં કહ્યું કે નેશનલ કૉન્ફરન્સને 2014માં સરકાર બનાવવાનો જનાદેશ નહોતો મળ્યો. 

તેમણે કહ્યું, "આજ 2018માં પણ સરકાર બનાવવાનો જનાદેશ નથી. અમે અન્ય પક્ષ સાથે મળીને સરકાર બનાવીશું નહી."

"ના અમે કોઈનો સંપર્ક કર્યો છે કે ના કોઈએ અમારો સંપર્ક કર્યો છે. રાજ્યપાલનું શાસન લગાવવા સિવાય હવે કોઈ વિકલ્પ રહેતો નથી. હાલત ધીમે ધીમે સુધરશે. એના માટે અમે રાજ્યપાલને સંપૂર્ણ સમર્થન આપીશું."

રાહુલ મેદાનમાં આવ્યા 

જમ્મુ-કાશ્મીરમાં પીડીપી અને ભાજપનું ગઠબંધન તૂટતાં હવે રાહુલ ગાંધીએ તેના પર વ્યંગ કર્યો છે. તેમણે બંને પક્ષોના ગઠબંધનને અવસરવાદી ગણાવ્યું છે. 

કોંગ્રેસના અધ્યક્ષ રાહુલ ગાંધીએ એક ટ્વીટમાં લખ્યું છે, "ભાજપ-પીડીપીના અવસરવાદી ગઠબંધને જમ્મુ-કાશ્મિરને આગમાં હોમી દીધું છે. અનેક નિર્દોષ લોકો માર્યા ગયા, જેમાં અમારા બહાદુર સૈનિકો પણ સામેલ છે."

"ભારતે તેની કિંમત ચૂકવવી...\nઅગાઉની સામગ્રીનો સારાંશ નીચે મુજબ કરી શકાય છે:
જમ્મુ-કાશ્મિરમાં હવે રાષ્ટ્રપતિ શાસન લાગુ થાય તેવા અણસાર દેખાઈ રહ્યા છે. ભાજપે-પીડીપી સાથેનું ગઠબંધન તોડી સરકારમાંથી સમર્થન પરત લઈ ખેચતાં હવે રાજકારણ ગરમાયું છે.